Ο **Ουίλιαμ Τζέιμς Μπάρον** (Αλτούνα, 11 Δεκεμβρίου 1990) είναι Αμερικανός επαγγελματίας καλαθοσφαιριστής. Με ύψος 1,88 μέτρα αγωνίζεται ως σούτινγκ γκαρντ για την Αρμάνι Μιλάνο του Πρωταθλήματος Ιταλίας και της Ευρωλίγκα.

Λύκειο
------

Ο Μπάρον παρακολούθησε και έπαιξε λυκειακό μπάσκετ στο Λύκειο Αρχιεπισκόπου Χέντρικσεν, στο Ουόργουικ, στο Ρόουντ Αϊλάντ, και στην Ακαδημία Ουόρτσεστερ, στο Ουόρτσεστερ της Μασαχουσέτης.

Κολεγιακή σταδιοδρομία
----------------------

Ο Μπάρον ξεκίνησε την σταδιοδρμία του στο κολεγιακό μπάσκετ με τη Βιρτζίνια (2010–2011). Στη συνέχεια έπαιξε κολεγιακό μπάσκετ με το Ρόουντ Άιλαντ (2011–2012). Ολοκλήρωσε την σταδιοδρομία του στο κολεγιακό μπάσκετ με τους Κανίσιους Γκόλντεν Γκρίφινς, το 2014. Ονομάστηκε παίχτης της χρονιάς στην Μητροπολιτική Ατλαντική Αθλητική Διάσκεψη, της περιόδου 2013–14 και ονομάστηκε επίσης παίχτης της Πρώτης Ομάδας του MAAC το 2013 και το 2014.

Επαγγελματική πορεία
--------------------

Ο Μπάρον έπαιξε με την ομάδα του καλοκαιρινού πρωταθλήματος των Σικάγο Μπουλς, στο Σάμερ Λιγκ του ΝΒΑ το 2014. Στη συνέχεια ξεκίνησε την επαγγελματική του πορεία το 2014, με τη λιθουανική ομάδα Λιέτουβος Ρίτας, παίζοντας στο Λιθουανικό Πρωτάθλημα και στο EuroCup. Στη συνέχεια έπαιξε με την ομάδα του καλοκαιρινού πρωταθλήματος των Ντιτρόιτ Πίστονς, στο Σάμερ Λιγκ του ΝΒΑ του 2015.

Έγινε μέλος του βελγικού συλλόγου Σπιρού Σαρλερουά το 2015, παίζοντας στο Βελγικό πρωτάθλημα και στο EuroCup. Στη συνέχεια πήγε στην ισπανική ομάδα ΟΥΚΑΜ Μούρθια, το 2016, όπου έπαιξε στο Ισπανικό Πρωτάθλημα και στο EuroCup. Πήγε στην Τουρκία το 2017, υπογράφοντας με την ομάδα του Τουρκικού Πρωταθλήματος, Εσκισεχίρ Μπάσκετ.

Τον Ιούλιο του 2018, πήγε στη Σερβία και υπέγραψε με τον Ερυθρό Αστέρα για τη χρονιά 2018–19. Με τον Αστέρα, κέρδισε το Σούπερ Καπ της Αδριατικής και το Αδριατικό Πρωτάθλημα το 2019, αναδεικνυόμενος ως ο Πολυτιμότερος Παίχτης (MVP) των τελικών της Αδριατικής Λίγκας. Συνολικά, τη σεζόν 2018-19, ο Αμερικανός γκαρντ αγωνίστηκε σε 30 αγώνες της ABA Λίγκα με μέσο όρο 11.6 πόντους, 2.7 ασίστ και 2.3 ριμπάουντ, ενώ στο Γιούροκαπ παρουσιάστηκε ακόμα πιο παραγωγικός με 12.9 πόντους, 2.8 ασίστ και 2.6 ριμπάουντ ανά συμμετοχή. Τον Ιούνιο του 2019, επέκτεινε το συμβόλαιό του με τον Αστέρα για έναν ακόμη χρόνο. Τη σεζόν 2019-20, μέτρησε 11,6 πόντους (40% από το τρίποντο) και 2,2 ασίστ σε 26 αγώνες στην Ευρωλίγκα με 25′ μέσο όρο στο παρκέ.

Στις 15 Ιουλίου 2020, ο Μπάρον υπέγραψε διετές συμβόλαιο με τη ρωσική ομάδα Ζενίτ Αγίας Πετρούπολης. Αναδείχτηκε MVP του μήνα Οκτωβρίου στην VTB Λίγκα για τη σεζόν 2020-21. Τη σεζόν 2020-21, είχε 10,2 πόντους με 44,3% στο τρίποντο στη VTB και 9,6 πόντους με 44,8% στο τρίποντο στη Ευρωλίγκα. Στις 2 Ιουλίου 2021, ο Μπάρον συμφώνησε σε μία επέκταση του συμβολαίου του για έναν ακόμη χρόνο. Τον Απρίλιο του 2022, αναδείχτηκε MVP του μήνα Απριλίου, μετρώντας 21 πόντους ανά παιχνίδι μαζί με 2,5 ριμπάουντ, 4 ασίστ και 1 κλέψιμο κατά μέσο όρο. Τη σεζόν 2021-22, κατέκτησε τον τίτλο της VTB Λίγκα, αφού η Ζενίτ επικράτησε της ΤΣΣΚΑ με 4-3 στη σειρά των τελικών.

Στις 28 Ιουνίου 2022, ανακοινώθηκε επίσημα από την Αρμάνι Μιλάνο, υπογράφοντας συμβόλαιο για 1+1 χρόνο. Στις 23 Ιουνίου 2023, κατέκτησε για πρώτη φορά το Πρωτάθλημα Ιταλίας, νικώντας την Βίρτους Μπολόνια με 4-3 στη σειρά των τελικών.

Εθνική Ομάδα
------------

Ο Μπάρον ήταν μέλος της εθνικής ομάδας των Ηνωμένων Πολιτειών. Ήταν μέλος της Εθνικής Αμερικής στο Αμερικανικό Πρωτάθλημα Καλαθοσφαίρισης της FIBA του 2017, όπου κέρδισε το χρυσό μετάλλιο.

Τίτλοι-Διακρίσεις
-----------------

### Συλλογικοί

#### Ερυθρός Αστέρας

* Αδριατική Λίγκα: (2019)
* Πρωτάθλημα Σερβίας: (2019)
* Σούπερ Καπ Αδριατικής Λίγκα: (2019)

#### Ζενίτ Αγίας Πετρούπολης

* VTB Λίγκα: (2022)

#### Αρμάνι Μιλάνο

* Πρωτάθλημα Ιταλίας: (2023)

### Ατομικοί

* Καλύτερος έκτος παίκτης της VTB Λίγκα: (2022)
* Καλύτερος στα τρίποντα στην VTB Λίγκα: (2022)
* All Star Game VTB Λίγκα: (2022)
* 2x MVP του μήνα στην VTB Λίγκα: (Οκτώβριος 2020, Απρίλιος 2022)
* MVP των τελικών της Αδριατικής Λίγκα: (2019)
* MVP των τελικών του Πρωταθλήματος Σερβίας: (2019)
* MVP της αγωνιστικής στην Ευρωλίγκα: (18η αγωνιστική 2021/22)

Προσωπικές πληροφορίες
----------------------

Ο Μπάρον είναι ο γιος του πρώην προπονητή καλαθοσφαίρισης του Κανίσιους, Τζιμ Μπάρον, και ο μικρότερος αδελφός του επαγγελματία καλαθοσφαιριστή, Τζίμι Μπάρον.

Παραπομπές
----------

1. ↑  «MAAC Announces 2013-2014 Men's Basketball Awards». Metro Atlantic Athletic Conference. March 7, 2014.. Ανακτήθηκε στις March 9, 2014.
2. ↑  «Ερυθρός Αστέρας: "Ερυθρόλευκος" ο Μπίλι Μπάρον (pic)». *Eurohoops*. 14 Ιουλίου 2018. Ανακτήθηκε στις 1 Ιουλίου 2022.
3. ↑  «Zvezda signs scoring ace Baron». *eurocupbasketball.com*. Αρχειοθετήθηκε από το πρωτότυπο στις 18 Ιουλίου 2018. Ανακτήθηκε στις 21 Ιουλίου 2018.
4. ↑  «Ερυθρός Αστέρας: Ανανεώνει ο Μπίλι Μπαρόν!». *Eurohoops*. 10 Ιουνίου 2019. Ανακτήθηκε στις 1 Ιουλίου 2022.
5. ↑  «Ζενίτ: Πρόσθεσε επίσημα και τον Μπίλι Μπάρον (pic)». *Eurohoops*. 15 Ιουλίου 2020. Ανακτήθηκε στις 1 Ιουλίου 2022.
6. ↑  «VTB: MVP Σεπτεμβρίου - Οκτωβρίου ο Μπάρον (pic)». *SDNA*. 29 Οκτωβρίου 2020. Ανακτήθηκε στις 1 Ιουλίου 2022.
7. ↑  «Επίσημο: Μέχρι το 2023 στη Ζενίτ ο Μπάρον (pic)». *SDNA*. 2 Ιουλίου 2021. Ανακτήθηκε στις 1 Ιουλίου 2022.
8. ↑  «MVP του μήνα στη VTB League ο Μπάρον της Ζενίτ (vid)». *SDNA*. 23 Απριλίου 2022. Ανακτήθηκε στις 1 Ιουλίου 2022.
9. ↑  «Η Ζενίτ εκθρόνισε την ΤΣΣΚΑ! Νέα Πρωταθλήτρια στην VTB (photo)». *Eurohoops*. 5 Ιουνίου 2022. Ανακτήθηκε στις 6 Ιουνίου 2022.
10. ↑  «Αρμάνι: Υπέγραψε και τον Μπίλι Μπάρον! (pic)». *Eurohoops*. 28 Ιουνίου 2022. Ανακτήθηκε στις 1 Ιουλίου 2022.
11. ↑  «Αρμάνι: Αφεντικό στην Ιταλία, νικώντας στο Game 7 τη Βίρτους για το back-to-back! (videos)». *Eurohoops*. 23 Ιουνίου 2023. Ανακτήθηκε στις 23 Ιουνίου 2023.
12. ↑  «Euroleague: MVP της 18ης αγωνιστικής ο Μπίλι Μπάρον (vid) | SPORTS ROOM». *sportsroom.gr*. Ανακτήθηκε στις 1 Ιουλίου 2022.
13. ↑  Borzello, Jeff (February 13, 2014). «Billy Baron hopes to end up-and-down journey on a high note». *CBSSports.com*. Αρχειοθετήθηκε από το πρωτότυπο στις 2016-03-04.. Ανακτήθηκε στις March 10, 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπίλι Μπάρον** |

* Βιογραφικό στους Κανίσιους Γκόλντεν Γκρίφινς
* Προφίλ στην Ιστοσελίδα του Ισπανικού Πρωταθλήματος (στα Ισπανικά)
* Προφίλ eurobasket.com
* Προφίλ Ευρωλίγκας
* Μπίλι Μπάρον στο Twitter